1.

Anexa I se modifică după cum urmează: (a) titlul se înlocuiește cu următorul text: „Lista cu produsele compuse care fac obiectul controalelor oficiale în conformitate cu articolul 3”; (b) prima teză se înlocuiește cu următorul text: „Prezenta listă stabilește produsele compuse în conformitate cu nomenclatura mărfurilor în vigoare în Uniune pentru a determina selectarea transporturilor care trebuie supuse controalelor oficiale la posturile de inspecție la frontieră.”; (c) la notele tabelului, punctul (1) se elimină; (d) la notele tabelului, la punctul (4), al doilea paragraf se înlocuiește cu următorul text: „Dacă se folosește un cod din patru cifre: dacă nu se specifică altfel, toate produsele prefixate cu sau acoperite de aceste patru cifre trebuie supuse controalelor oficiale la posturile de inspecție la frontieră. În cele mai multe dintre aceste cazuri, codurile NC relevante incluse în sistemul Traces menționate la articolul 133 alineatul (4) din Regulamentul (UE) 2017/625 se prezintă defalcat în coduri de șase sau opt cifre.”; (e) la notele tabelului, punctul (6) se înlocuiește cu următorul text: „6. Coloana (3) – Calificare și explicație Această coloană furnizează detalii cu privire la produsele vizate. Informații suplimentare privind produsele compuse incluse în diferitele capitole ale NC pot fi consultate în notele explicative la Nomenclatura combinată a Uniunii Europene (*1). (*1) Note explicative ale Nomenclaturii combinate a Uniunii Europene (JO C 119, 29.3.2019, p. 1), astfel cum au fost modificate ulterior.”;" (f) capitolele 1, 2, 3, 4, 5, 6, 12, 23, 28, 29, 30, 31, 32, 33, 35, 38, 39, 41, 42, 43, 51, 67, 71, 95, 96 și 97 se elimină; (g) la capitolele 15, 16, 17, 18, 19, 20, 21 și 22, toate intrările din Coloana (3) – Calificare și explicație din tabele se înlocuiesc cu următorul text: „Numai produse compuse (a se vedea articolele 4 și 6 din prezenta decizie). Pentru alte produse decât produsele compuse, a se vedea anexa I la Regulamentul de punere în aplicare (UE) 2019/2007 al Comisiei (*2). (*2) Regulamentul de punere în aplicare (UE) 2019/2007al Comisiei din 18 noiembrie 2019 de stabilire a normelor de aplicare a Regulamentului (UE) 2017/625 al Parlamentului European și al Consiliului privind listele cu animalele, produsele de origine animală, materialul germinativ, subprodusele de origine animală și produsele derivate și fânul și paiele supuse controalelor oficiale la posturile de inspecție la frontieră și de modificare a Deciziei 2007/275/CE (JO L 312, 29.11.2019, p. 1.).”;" (h) capitolul 99 se înlocuiește cu următorul text: „CAPITOLUL 99 Coduri speciale din Nomenclatura combinată Subcapitolul II Coduri statistice pentru anumite mișcări specifice ale mărfurilor Observații generale Prezentul capitol se referă la produse compuse originare din țări terțe și livrate către nave și aeronave pe teritoriul Uniunii Europene în cadrul regimului de tranzit vamal (T1). Cod NC Descriere Calificare și explicație (1) (2) (3) ex 9930 24 00 Mărfurile de la capitolele 1-24 din NC livrate către nave și aeronave. Produsele compuse destinate aprovizionării navelor în conformitate cu articolul 77 alineatul (1) litera (c) din Regulamentul (UE) 2017/625. ex 9930 99 00 Mărfuri clasificate în altă parte, livrate pentru nave și aeronave. Produsele compuse destinate aprovizionării navelor în conformitate cu articolul 77 alineatul (1) litera (c) din Regulamentul (UE) 2017/625.”;